Diari Oficial de la Generalitat Valenciana


Sumari del DOGV 7521, del 08-05-2015 (2015/4053)

Notificació de resolució de no admisisó a tràmit. Expediente número DIC-14/0307. Elx.
-------------------------------------------------------------------------------------

### Dades del document

Número de DOGV
:   7521

Data del DOGV
:   08-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4053


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de no admisisó a tràmit. Expediente número DIC-14/0307. Elx. [2015/4053]  
Com que han resultat infructuoses les gestions realitzades per a efectuar la notificació dirigida a Daniel Vives Pomares, en representació de l'Asociación Biovives, d'acord amb el que preveu l'article 59.4 de Llei 30/1992, del Règim Jurídic de les Administracions Públiques i del Procediment Administratiu Comú, es procedix a la notificació per mitjà del present edicte.  
Acte que es notifica: resolució del cap del Servici Territorial d'Urbanisme.  
Expedient: DIC-14/0307. Elx. Declaració d'interés comunitari per a centre de formació i tallers relacionats amb l'ecologia, promoguda per l'Asociación Biovives.  
El cap del Servici Territorial d'Urbanisme, el dia 6 de febrer de 2015 va dictar la resolució següent:  
«Vist l'expedient de referència i sobre la base dels següents antecedents i fonaments.  
Antecedents de fet  
Primer. Tramitació. Amb data 11 de setembre de 2014 es rep en el registre d'entrada d'esta conselleria un ofici de l'interessat en què solicita que siga tramitada una declaració d'interés comunitari per a realitzar l'activitat de centre de formació i tallers relacionats amb l'ecologia en terrenys classificats com a sòl no urbanitzable comú de saladars i senillars (clau 53), del municipi d'Elx. polígon 71, parcela 79 promoguda per l'Asociación Biovives. Amb data 19 de desembre de 2014 es dóna trasllat al promotor de determinades deficiències del projecte relatives a l'incompliment d'alguns paràmetres urbanístics del pla general municipal, a les quals respon l'interessat aportant un escrit amb data RGE de 16 de gener de 2015, que consta en l'expedient i al contingut de les quals es farà referència en el fonament quart de la present resolució.  
  
Segon. Audiència a l'interessat en compliment de l'article 206.2 LOTUP. Amb data RGS 19 de desembre de 2014 es va concedir a l'interessat el preceptiu tràmit d'audiència establit en l'article 206.2 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP). Consta en l'expedient el justificant de recepció del tràmit d'audiència amb data 2 de gener de 2015, i havent transcorregut el termini de 15 dies atorgat legalment es rep un escrit amb data RGE de 16 de gener de 2015, que consta en l'expedient i al contingut del qual es farà referència en el fonament quart de la present resolució.  
  
Tercer. Documentació continguda en l'expedient. La documentació aportada pel solicitant consta d'una memòria descriptiva de l'activitat proposada i plans. Si bé no s'aporta el document descriptiu de l'actuació subscrit per un tècnic competent, d'acord amb el que disposa l'article 206.1 de la la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i no s'aporta l'estudi d'integració paisatgística en compliment d'allò que s'ha estipulat en els articles 203.3 i 206.1 de la mateixa llei, l'expedient conté la documentació suficient per a promoure un pronunciament.  
  
Quarta. Activitat proposada. L'activitat fonamental que proposen, a la vista de la documentació que aporta el mateix solicitant, és la de centre de formació i tallers relacionats amb l'ecologia, sensibilització mediambiental i cultius agrònoms sostenibles tradicionals i moderns i agricultura ecològica. El centre es planteja fer en una edificació en dos plantes i 635 m² de sostre construït.  
  
Fonament de dret  
Primer. Legislació urbanística aplicable. És d'aplicació al present expedient de DIC la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP) a més del planejament municipal vigent i normativa sectorial concurrent al cas.  
Segon. Compatibilitat amb la Llei 5/2014 LOTUP. En el marc de la LOTUP, el desenrotllament de les activitats industrials, productives i terciàries o de servicis en sòl no urbanitzable queda permés amb la regulació prevista en l'article 197 en concordança amb l'article 202 del mateix text legal. En aplicació d'estos articles, l'activitat requerirà la declaració d'interés comunitari (DIC) i la conseqüent atribució i definició del corresponent ús i aprofitament, que s'interessarà de la conselleria competent en matèria d'ordenació del territori i urbanisme. En concret en l'article 197.F.4 de la Llei 5/2014 LOTUP, s'indica expressament que es podrà tramitar com a DIC la implantació d'activitats culturals i docents, quan, a més de complir la normativa sectorial que específicament les regule, s'acredite suficientment, en raó a les seues característiques concretes, la procedència del seu emplaçament aïllat i la impossibilitat d'ubicar-los en sòls amb qualificació urbanística idònia del municipi afectat.  
  
Tercer. Compatibilitat amb el planejament general vigent. Segons informació consultada en els arxius d'este Servici, i com així queda igualment arreplegat en el mateix projecte en el marc del planejament general vigent, les actuacions que pretenguen implantar-se en sòl no urbanitzable comú de saladars i senillars (clau 53), d'acord amb el Pla General d'Elx, aprovat definitivament pel conseller amb data 25 de maig de 1998, tenen establit el seu règim jurídic en els articles 203 i 204 i concordants de les seues normes urbanístiques, en concret, l'article 204.4 indica textualment:  
?Article 204. Règim d'usos.  
1. Es considera permés amb caràcter general l'ús agrícola.  
2. Són usos permesos, per mitjà del procediment que hi és d'aplicació, les obres i instalacions requerides per a les infraestructures i els servicis públics estatals, autonòmics o locals que necessiten localitzar-se en este sòl.  
3. Són usos permesos amb l'autorització prèvia municipal o a l'empara de la corresponent llicència urbanística els següents:  
a) Magatzems vinculats a alguna activitat agrícola, ramadera o forestal.  
b) Instalacions necessàries per a l'explotació agrícola, ramadera, forestal o cinegètica.  
4. Es declara prohibit i incompatible qualsevol altre ús?.  
D'altra banda, la parcela mínima que han de complir les construccions i instalacions subjectes a DIC queda establida en l'article 219, en el qual s'establix una parcela mínima de 10.000 m² per a l'activitat proposada.  
Quart. Incompliment de determinats paràmetres urbanístics del planejament general vigent. Analitzada la proposta presentada i l'escrit de l'interessat aportat amb data RGE de 16 de gener de 2015 com a contestació al tràmit d'audiència, cal concloure que no queden justificats els paràmetres d'usos prohibits i incompatibles i el de parcela mínima, en aplicació dels articles 204 i 219 del Pla General d'Elx.  
  
Cal indicar que, a la llum del que disposa l'article 204 citat, l'activitat de centre de formació i tallers es considera prohibida i incompatible en eixa classe de sòl, en aplicació de l'apartat 4 del mateix article, ja que l'activitat no es tracta d'un magatzem o instalació vinculat a alguna activitat agrícola, ramadera o forestal o cinegètica, si és el cas, com tampoc d'obres i instalacions requerides per a les infraestructures i els servicis públics. A més a més, la parcela de 9.593 m² resulta inferior a la mínima permesa per l'article 219 del Pla General, que és de 10.000 m² per a l'activitat proposada.  
D'altra banda, i com a contestació a un escrit de l'interessat aportat amb data RGE de 16 de gener de 2015 com a contestació al tràmit d'audiència, cal indicar que s'aplica el que disposa l'article 206.2 de la LOTUP que establix que la conselleria competent en matèria d'ordenació del territori i urbanisme no admetrà a tràmit aquelles iniciatives que no s'ajusten als pressupostos exigits pel planejament aplicable. Per això, no resulta factible admetre a tràmit un expedient que, incomplint paràmetres del planejament actualment vigent, poguera hipotèticament complir-los després de l'aprovació definitiva d'una modificació en tramitació del sòl no urbanitzable del planejament general. Tenint en compte a més que en el procediment d'aprovació definitiva d'eixa modificació poden donar-se multitud de circumstàncies que continuen fent inviable la proposta, els tràmits i gastos per a l'interessat i administració que comportaria seguir amb el curs de l'expedient resultarien ineficaços.  
  
Quint. Resulta d'aplicació el que disposa l'article 206.2 de la LOTUP segons el qual, la instrucció i resolució del procediment correspondrà a la conselleria competent en matèria d'ordenació del territori i urbanisme, la qual no admetrà a tràmit, amb audiència prèvia de l'interessat, aquelles iniciatives que no s'ajusten als pressupostos exigits per esta llei i el planejament aplicable. En el cas concret de la declaració d'interés comunitari que es proposa, com ha quedat analitzat en els fonaments de dret anteriors, s'aprecia la incompatibilitat de l'actuació solicitada amb els paràmetres d'usos prohibits i incompatibles i el de parcela mínima, en aplicació dels articles 204 i 219 del Pla General d'Elx. Resulta pertinent, per tot allò que s'ha exposat, no admetre a tràmit la solicitud formulada.  
De conformitat amb el que disposa el Decret 135/2011, de 30 de setembre, del Consell, pel qual s'aprova el reglament dels òrgans territorials d'avaluació ambiental i urbanístics de la Generalitat, la competència per a no admetre a tràmit la solicitud objecte del present expedient de declaració d'interés comunitari, correspon al cap del Servici Territorial competent en Urbanisme de la Conselleria d'Infraestructures, Territori i Medi Ambient.  
Vistos els preceptes legals citats, i la resta de general i pertinent aplicació resolc:  
  
Únic  
No admetre a tràmit la solicitud objecte d'este expedient promoguda per l'Asociación Biovives per a realitzar l'activitat de centre de formació i tallers relacionats amb l'ecologia en terrenys classificats com a sòl no urbanitzable comú de saladars i senillars (clau 53), del municipi d'Elx. polígon 71, parcela 79.   
  
Contra la present resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar un recurs d'alçada davant del director general d'Avaluació Ambiental i Territorial, en el termini d'un mes comptat a partir de l'endemà de la data de recepció de la present notificació. Tot això sense perjuí que es puga exercir qualsevol altre recurs o acció que crega oportú».  
  
  
Alacant, 10 d'abril de 2015.- El director general d'Avaluació Ambiental i Territorial: Juan Manuel Giner Corell.